STATVTVM est, vt per omnia Monasteria,  Ecclesias quæ ad Cluniacum pertinent, Transfiguratio Domini eo more quo Purificatio sanctæ Mariæ, excepta processione, cum Lectionibus, Responsoriis,  officiis ad diem pertinentibus, celebretur. Causa instituti huius fuit ipsa admirabilis post Natiuitatem, vel Resurrectionem Christi Transfigurationis eius, nulli alij diei solemnitati inferior dignitas,  antiquus atque modernus multarum per orbem Ecclesiarum vsus, quæ non minore quam Epiphaniam,  Ascensionem Domini, honore iam dictæ Transfigurationis memoriam recolunt.